তিনি বিবৃতিতে বলেন, আশা করি সরকারের শুভবুদ্ধির উদয় হবে। প্রধানমন্ত্রী পোড়ামাটি নীতি অবলম্বন করছেন। তিনি যেন প্রতিজ্ঞা করেছেন-সমস্ত দেশবাসীকে কবরস্থানে পাঠিয়ে হলেও তাকে ক্ষমতায় থাকতেই হবে। তিনি বলেন, প্রধানমন্ত্রী বলছেন-দেশে নির্বাচনের পরিবেশ বিদ্যমান, অথচ তাঁর তথাকথিত অবৈধ নির্বাচনী সরকারের বড় অংশীদার জনাব হুসাইন মোহাম্মদ এরশাদ বলছেন-নির্বাচনের পরিবেশ নেই বলেই তিনি নির্বাচনে অংশগ্রহন করবেন না। জনাব এইচ এম এরশাদ ইতিমধ্যে দলীয় প্রার্থীদের মনোনয়ন পত্র প্রত্যাহারের নির্দেশ দিয়েছেন। সালাহ উদ্দিন আহমেদ বলেন, একদলীয় প্রহসনের নির্বাচন করার ক্ষমতাও এই সরকারের আর অবশিষ্ট রইল না। ফ্যাসিবাদী সরকারের সূর্য অস্তগামী। সরকারী পেটোয়া বাহিনীর শত সহস্র বুলেটের আঘাতে অজস্র আন্দোলনকারী রাজপথে প্রাণ বিসর্জন দিচ্ছে প্রতিদিন। আমরা সকল বীর শহীদদের রক্তিম অভিবাদন জানাই।